Ritstjórn Hús og híbýla hefur í gegnum tíðina fengið skapandi fólk til að hanna einhvers konar „ jólakúlu “ eða skraut á tré . Heiðdís Inga Hilmarsdóttir , vöruhönnuður frá Listaháskóla Íslands , notaði vægast sagt óvenjulegt hráefni í sína kúlu . Hver er hugmyndin að baki hönnuninni ? „ Hugmyndin er að nýta hráefni sem annars fara til spillis og enda í ruslinu . Í mínum verkefnum hef ég einblínt mikið á ferli og hvernig og úr hverju hlutir í kringum okkur eru búnir til . “ Heiðdís Guðbjörg Gunnarsdóttir . Hvaða leiðir voru farnar hvað varðar efnisval og formfræði ? „ Það má segja að hundurinn minn , Stormur , hafi veitt mér innblásturinn hvað varðar efnisval . Eins og margir aðrir ferfætlingar fer hann vel úr hárum og reglulega þarf ég að kemba honum . Eftir slíkar athafnir sit ég uppi með uppsafnaða „ hundaull “ og því ákvað ég að fara í tilraunastarfsemi með hráefni , þæfingu og mótun forma . Hvað varðar formfræði þá lék ég mér með geometrísk form í svona náttúrulegu efni . “ Hvað kemur þér í jólaskap ? „ Mandarínur . “ Hvað er ómissandi yfir hátíðirnar ? „ Það er ómissandi að gefa sér tíma . Ég er að reyna að venja mig af því að pakka inn gjöfum korter í 6 á aðfangadag . “